
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1270 

12 Σεπτεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παροχή της εγγύησηςτου Δημοσίου προςτις Τράπεζες 
για τις πιστωτικές διευκολύνσεις προς αποκατάστα¬ 
ση των ζημιών, που προκλήθηκαν, από τις κατολι¬ 
σθήσεις, που σημειώθηκαν κατά το πρώτο τρίμηνο 
2003 σε περιοχές του ν. Εύβοιας- συμπληρωματική 
οριοθέτηση περιοχών. 1 

Περί κατατάξεως στην αγορανομική κατηγορία των 


διατιμημένων ή ελεγχομένου κέρδους και καθορι¬ 
σμού ανωτάτων τιμών, για ορισμένα είδη, που δια¬ 
τίθενται και προσφέρονται σε ορισμένους χώρους- 
σημεία, όπου εξ αντικειμένου δε μπορεί να λει¬ 
τουργήσει ο υγιής ανταγωνισμός. 2 

Τ ροποποίηση απόφασης διορισμού μελών του ΔΣ του 
Ελληνικού Κέντρου Κινηματογράφου. 3 

Χορήγηση άδειας ίδρυσης & λειτουργίας Ερασιτεχνι¬ 
κής Σχολής Χορού Αμαλίας Στρινοπούλου, στην Ιω¬ 
ακείμ Ζωή στη Θεσσαλονίκη. 4 

Συμπλήρωση της Πρυτανική πράξη υπ’ αριθμ. 

58116/7.7.2005 (ΦΕΚ 171/15.7.2005 τ. ΝΠΔΔ). 5 


ΑΠΟΦΑΣΕΙ Σ 

Αριθμ. 2/9522/0025 (1) 

Παροχή της εγγύησης του Δημοσίου προς τις Τράπεζες 
για τις πιστωτικές διευκολύνσεις προς αποκατάσταση 
των ζημιών, που προκλήθηκαν, από τις κατολισθήσεις, 
που σημειώθηκαν κατά το πρώτο τρίμηνο 2003 σε πε¬ 
ριοχές του ν. Εύβοιας- συμπληρωματική οριοθέτηση 
περιοχών. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του ν. 2322/1995 (ΦΕΚ Α' τ. 143/1995) 

2. Την υπ’ αριθμ. 120/Α32/11.1.2005 κοινή απόφαση των 
Υπουργών Οικονομίας και Οικονομικών, Εσωτερικών, Δη¬ 


μόσιας Διοίκησης και Αποκέντρωσης και ΠΕ.ΧΩ.Δ.Ε. και 
του Υφυπουργού Οικονομίας & Οικονομικών με την οποία 
οριοθετούνται οι περιοχές και εγκρίνονται οι πιστωτικές 
διευκολύνσεις για την αποκατάσταση των ζημιών, που 
προκλήθηκαν από τις κατολισθήσεις κατά το πρώτο τρί¬ 
μηνο 2003 σε περιοχές του ν. Εύβοιας (συμπληρωματική 
οριοθέτηση). 

3. Την απόφαση της Διυπουργικής Επιτροπής του άρ¬ 
θρου 5 του ν. 2322/1995 (Συνεδρίαση υπ’ αριθμ. 37/ 
5.8.2005), με την οποία παρασχέθηκε η σύμφωνη γνώμη 
της στον Υφυπουργό Οικονομίας & Οικονομικών για τη 
χορήγηση της εγγύησης του Ελληνικού Δημοσίου προς 
κάλυψη των ανωτέρω δανείων. 

4. Την υπ’ αριθμ. 14650/ΔΙΟΕ 85/17.3.2004 απόφαση 
του Πρωθυπουργού και του Υπουργού Οικονομίας & Οι¬ 
κονομικών «Καθορισμός αρμοδιοτήτων των Υφυπουργών 
Οικονομίας & Οικονομικών», αποφασίζουμε: 

Παρέχουμε την εγγύηση του Ελληνικού Δημοσίου προς 
τις Τράπεζες για τη χορήγηση δανείων για την αποκατά¬ 
σταση των ζημιών πληγέντων από τις κατολισθήσεις, που 
σημειώθηκαν κατά το πρώτο τρίμηνο 2003 σε περιοχές 
του ν. Εύβοιας, σύμφωνα με τους όρους και προϋποθέ¬ 
σεις που αναφέρονται στην κοινή απόφαση των Υπουρ¬ 
γών Οικονομίας και Οικονομικών, Εσωτερικών, Δημόσιας 
Διοίκησης και Αποκέντρωσης και ΠΕ.ΧΩ.Δ.Ε. και του Υφυ¬ 
πουργού Οικονομίας & Οικονομικών, υπ’ αριθμ. 120/Α32/ 
11.1.2005. 

Οι κυρώσεις, που περιγράφονται στο Κεφάλαιο Β' 
παρ.νΐΙΙ της προαναφερόμενης κοινής υπουργικής από¬ 
φασης, δεν αφορούν την εξόφληση των δόσεων των δα¬ 
νείων, που καθορίζονται με την παρούσα απόφαση. 

Οι Τράπεζες αυτές, σε περίπτωση που οι πρωτοφειλέ- 
τες δεν εξοφλήσουν τις ληξιπρόθεσμες δόσεις τους ή μέ¬ 
ρος αυτών, δικαιούνται αφού παρέλθει ένα τρίμηνο από 
τη λήξη της κάθε δόσης, να ζητήσουν από το Δημόσιο 
(Γ.Λ.Κ. - Δ.25 - ΔΟ την εξόφληση των απαιτήσεων τους, 
μετά από προηγούμενη βεβαίωση τους στην αρμόδια Δη¬ 
μόσια Οικονομική Υπηρεσία (Δ.Ο.Υ.) στο λογ/σμό Νο 555 
σαν έσοδο του λογ/σμού του Δημοσίου «Κεφάλαιον 
Ασφαλίσεως Χρηματοδοτήσεων εκ Κεφαλαίων ή εγγυή- 

σει του Ελληνικού Δημοσίου» σύμφωνα με τις διατάξεις 
του π.δ/τος αριθμ. 16/1989 (ΦΕΚ 6/5.1.1989 τ.Α') και τις 
οδηγίες της εγκυκλίου μας υπ’ αριθμ. 98348/2945/ 
8.8.1979. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο των τριών (3) μη¬ 
νών για τον οποίο το Δημόσιο καλύπτει με την εγγύηση 
του τους τόκους υπερημερίας την είσπραξη από τους 
πρωτοφειλέτες των ληξιπρόθεσμων εγγυημένων από το 
Δημόσιο δόσεων με την ίδια επιμέλεια που δείχνουν και 
για τα δάνεια που χορηγούν χωρίς την εγγύηση του Δη¬ 
μοσίου. 

Απαραίτητη προϋπόθεση για την παροχή της εγγύησης 
του Δημοσίου είναι η λήψη εμπράγματων βαρών που θα 
υπερκαλύπτουν το ύψος του δανείου. 

Σε περίπτωση κατάπτωσης της παρούσας εγγύησης οι 
δανείστριες Τράπεζες θα πρέπει να υποβάλλουν με σχε¬ 
τικό έγγραφο τους στο Γ.Λ.Κ.-Δ25/Δ', προκειμένου να 
εξοφληθούν από το Δημόσιο οι εγγυημένες απαιτήσεις 
τους, τα εξής δικαιολογητικά: 

1. Την συναφθείσα σύμβαση. 

2. Την έγκριση χορήγησης στεγαστικής συνδρομής του 
Υ.ΠΕ.ΧΩ.Δ.Ε.. 

3. Την κατάσταση αναλυτικού υπολογισμού των εγγυη¬ 
μένων απαιτήσεων τους, στην οποία να φαίνονται όλα τα 
στοιχεία του κάθε δανείου (π.χ. χρονολογία χορήγησης, 
ποσό, χρονολογίες λήξης δόσεων, ποσά δόσεων, ποσά 
καταβολών, χρονολογίες καταβολών, τυχόν τόκοι υπερη¬ 
μερίας, έξοδα, κ.λ.π.). 

4. Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο από την 
αρμόδια Δημόσια Οικονομική Υπηρεσία (Δ.Ο.Υ.). 

Το Ελληνικό Δημόσιο, ως εγγυητής, αναλαμβάνει την 
υποχρέωση εξόφλησης των εγγυημένων απαιτήσεωντων 
Τραπεζών, που θα περιλαμβάνουν το ανεξόφλητο εγγυη¬ 
μένο ποσό κεφαλαίου, τους ανεξόφλητους τόκους (συμ¬ 
βατικούς και υπερημερίας μέχρι τρίμηνο) και τέλος, τα 
έξοδα επίδοσης της αναγγελίας κλεισίματος λογαρια¬ 
σμού. 

Οι δανείστριες Τράπεζες υποχρεούνται να υποβάλλουν 
στο Γενικό Λογιστήριο του Κράτους-Δ.25-Δ': 

1. κάθε μήνα, κατάσταση στην οποία Οα αναφέρονταιτα 
κάτωθι στοιχεία, για τα δάνεια που χορηγήθηκαν τον 
προηγούμενο μήνα: 

• Ονοματεπώνυμο δανειολήπτη 

• Ημερομηνία χορήγησης 

• Ποσό δανείου 

• Αριθμός σύμβασης 

• Α.Φ.Μ. δανειολήπτη 

• Επιτόκιο 

• Απόφαση βάσει της οποίας χορηγήθηκε το δάνειο 

2. κάθετρίμηνο, κατάσταση στην οποία να αναφέρονται 
τα ανεξόφλητα υπόλοιπα, των εν λόγω δανείων κατά κοι¬ 
νή υπουργική απόφαση και απόφαση εγγύησης. 


Ο έλεγχος της εφαρμογής των διατάξεων της παρού¬ 
σας απόφασης, καθώς και η αντιμετώπιση στα πλαίσια 
αυτής των προβλημάτων που θα ανακύπτουν κατά την 
υλοποίηση, ανατίθεται στη Διεύθυνση Κίνησης Κεφα¬ 
λαίων, Εγγυήσεων, Δανείων και Αξιών (Γ.Λ.Κ.- Δ.25). 

Από τις διατάξεις της παρούσας προκαλείται δαπάνη 
ύψους 420.000 € σε περίπτωση κατάπτωσης της εγγύη¬ 
σης του Ελληνικού Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2005 

Ο ΥΦΥΠΟΥΡΓΟΣ 

ΠΕΤΡΟΣ ΔΟΥΚΑΣ 
-♦- 

Αριθμ. Α2-3249 (2) 

Περί κατατάξεως στην αγορανομική κατηγορία των διατι- 
μημένων ή ελεγχομένου κέρδους και καθορισμού 
ανωτάτων τιμών, για ορισμένα είδη, που διατίθενται 
και προσφέρονται σε ορισμένους χώρους-σημεία, 
όπου εξ αντικειμένου δε μπορεί να λειτουργήσει ο 
υγιής ανταγωνισμός. 

Ο ΥΦΥΠΟΥΡΓΟΣ ΑΝΑΠΤΥΞΗΣ 

(ΑΓΟΡΟΝΟΜΙΚΗ ΔΙΑΤΑΞΗ ΥΠ’ ΑΡΙΘΜ. 4) 

Έχοντας υπόψη: 

1. Το ν. 1558/85 «Κυβέρνηση και Κυβερνητικά Όργανα», 
όπως τροποποιήθηκε και ισχύει. 

2. Το π.δ. 397/1988 «Οργανισμός του Υπουργείου Εμπο¬ 
ρίου», όπως τροποποιήθηκε και ισχύει. 

3. Το ν.δ. 136/1946 «Περί Αγορανομικού Κώδικος», 
όπως τροποποιήθηκε και ισχύει. 

4. Το π.δ. 27/1996 «Συγχώνευση των Υπουργείων Του¬ 
ρισμού, Βιομηχανίας Ενέργειας-Τεχνολογίας και Εμπο¬ 
ρίου στο Υπουργείο Ανάπτυξης». 

5. Το π.δ. 122/2004 «Ανασύσταση του Υπουργείου Του¬ 
ρισμού». 

6. Την Πράξη του Υπουργικού Συμβουλίου υπ’ αριθμ. 
88/4.4.1996, σχετικά με την κατάργηση της Επιτροπής Τι- 
μών-Εισοδημάτων και την άσκηση των αρμοδιοτήτων αυ¬ 
τής από τον Υπουργό Οικονομίας και Οικονομικών. 

7. Την υπ’ αριθμ. Β3-340/92 κοινή απόφαση των Υπουρ¬ 
γών Εσωτερικών Δημόσιας Διοίκησης και Αποκέντρωσης 
καιΑνάπτυξης, με την οποία καταργήθηκεη Γνωμοδοτική 
Επιτροπή Τιμών. 

8. Την υπ’ αριθμ. 28795/293/29.7.2005 απόφαση του 
Υπουργού Οικονομίας και Οικονομικών «Περί καθορι¬ 
σμού προϋποθέσεων, κριτηρίων και όρων για την κατά¬ 
ταξη αντικειμένων και παροχών σε αγορανομικές κατη¬ 
γορίες και για την μετάταξη αυτών από μία κατηγορία σε 
άλλη». 

9. Την υπ’ αριθμ. Δ. 15/Α/Φ/Οικ.4889/24.3.2004 κοινή 
απόφαση των Πρωθυπουργού και Υπουργού Ανάπτυ¬ 
ξης «Ανάθεση αρμοδιοτήτων στους Υφυπουργούς Ανά¬ 
πτυξης Γεώργιο Σαλαγκούδη και Ιωάννη Παπαθανασί¬ 
ου». 

10. Την ανάγκη εφαρμογής των αναφερο μενών στην υπ’ 
αριθμ. 1600/05 απόφαση του Συμβουλίου της Επικράτει¬ 
ας. 

11. Την Αγορανομική Διάταξη 14/89 «Κωδικοποίηση Αγο- 
ρανομικών Διατάξεων εκδοθεισών μέχρι την 16.2.1989», 
όπως τροποποιήθηκε και ισχύει. 

12. Την ανάγκη λήψης μέτρων για τη διασφάλιση των 
συμφερόντων του καταναλωτικού κοινού, που εξυπηρε¬ 
τείται σε χώρους-σημεία διάθεσης αγαθών, όπου εξ αντι¬ 
κειμένου δε λειτουργεί ο υγιής ανταγωνισμός. 

13. Το γεγονός ότι από τις ρυθμίσεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Άρθρο 1 

Το άρθρο 1 ατού Κεφαλαίου 1 της ΑγορανομικήςΔιά¬ 
ταξης 14/89, όπως αυτό προστέθηκε με την όμοια 
16/2003 και αντικαταστάθηκε με την επίσης όμοια 3/2005, 
αντικαθίσταται ως ακολούθως: 

«Άρθρο 1α 

Κατάταξη στην αγορανομική κατηγορία των διατιμημέ- 
νων ελεγχομένου κέρδους και άλλων ειδών, πέραν αυτών 
που αναφέρονται στο άρθρο 1 της παρούσας. 

1 .Οι διατάξεις του παρόντος άρθρου ισχύουν περιορι¬ 
στικά και μόνο για επιχειρήσεις (Κυλικεία, Αναψυκτήρια, 
Μπαρ, Καφέ Μπαρ, Εστιατόρια, Καντίνες και άλλα κατα¬ 
στήματα) καθώς και για λοιπούς πωλητές, που ευρίσκο- 
νται και λειτουργούν εντός των κατωτέρω χώρων και ση¬ 
μείων διάθεσης των προϊόντων τους, ήτοι: 

ΧΩΡΟΙ-ΣΗΜΕΙΑ 

α) Εντός της ζώνης δικαιοδοσίας των Αεροδρομίων της 
Χώρας. 

β) Εντός της ζώνης δικαιοδοσίας αθλητικών χώρων 
(στάδια, γήπεδα κ.λ.π.), έστω και αν οι χώροι αυτοί παρα- 
χωρούνται και για άλλες εκδηλώσεις, πέραν των διεξαγο- 
μένων αθλητικών οργανώσεων. 

γ) Εντός της ζώνης δικαιοδοσίας αρχαιολογικών χώ¬ 
ρων, ανεξαρτήτως αν στους χώρους αυτούς λειτουργεί ή 
όχι μουσείο αρχαιοτήτων. Χώροι περιφραγμένοι, εντός 
των οποίων λειτουργεί μουσείο αρχαιοτήτων, κείμενοι ε¬ 
κτός ζώνης δικαιοδοσίας αρχαιολογικών χώρων, θεω¬ 
ρούνται ως τέτοιοι χώροι. 

δ) Εντός των επιβατικών πλοίων πόσης φύσεως (οχη¬ 
ματαγωγών ή μη), που εκτελούν αποκλειστικά και μόνο 
πλόες εσωτερικών γραμμών. 

ε) Εντός των επιβατικών αμαξοστοιχιών του Ο.Σ.Ε. και 
των Σιδηροδρομικών Σταθμών του Ο.Σ.Ε. 

στ) Εντός των Κινηματογράφων και Θεάτρων. 

ζ) Εντός των Νοσοκομείων, Κλινικών και Ευαγών Ιδρυ¬ 
μάτων. 

η) Εντός των Σταθμών Υπεραστικών Λεωφορείων. 

θ) Εντός των Ιδρυμάτων Ανώτερης και Ανώτατης Εκπαί¬ 
δευσης, των Τεχνικών Σχολών και των λοιπών Σχολών, μη 
κατονομαζομένων. 


2. Κατατάσσονται στην αγορανομική κατηγορία «των 
διατιμημένων ή ελεγχομένου κέρδους» τα παρακάτω εί¬ 
δη, που διατίθενται ή παρέχονται στους παραπάνω χώ¬ 
ρους και σημεία: 

α) Εμφιαλωμένα νερά (εγχώρια και μη) σε συσκευασία 
των 500 ΜΕ και 750 ΜΕ 

β) Καφέδες σε ρόφημα μονοί «ΕΛΛΗΝΙΚΟΣ, ΓΑΛΛΙΚΟΣ 
ΦΙΛΤΡΟΥ, ΣΤΙΓΜΙΑΙΟΣ (Νεσκαφέ, φραπέ κ.λ.π.) και 
ΕΣΠΡΕΣΣΟ» και Τσάι σε ρόφημα. 

γ) Τόστ με ζαμπόν και τυρί και Σάντουιτς με ζαμπόν και 
τυρί. 

3. Οι ρυθμίσεις της ως άνω παραγράφου 2, αφορούν 
ορθίους πελάτες και όχι πελάτες καθήμενους προς τους 
οποίους παρέχονται υπηρεσίες (παραγγελίες για σερβί¬ 
ρισμα από σερβιτόρους). Προκειμένου για τα επιβατικά 
πλοία της ως άνω παραγράφου 1, εφόσον αυτά νομοτύ- 
πως διαχωρίζονται σε θέσεις (Α, Β, Γ και Τουριστική), οι 
ρυθμίσεις της ως άνω παραγράφου 2, ισχύουν μόνο για 
τις θέσεις Β, Γ και Τουριστική». 

Άρθρο 2 

Το άρθρο 67α του Κεφαλαίου 3 της Αγορανομικής Διά¬ 
ταξης 14/89, όπως προστέθηκε με την όμοια 7/2003, συ¬ 
μπληρώθηκε με την όμοια 8/2003 και αντικαταστάθηκε με 
την επίσης όμοια 16/2003, αντικαθίσταται ως ακολούθως: 

Άρθρο 67 α 

Ειδικότερες διατάξεις που αφορούν τους Αθλητικούς 
Χώρους (στάδια, γήπεδα κ.λ.π.) 

Ειδικά για τους αθλητικούς χώρους (γήπεδα, στάδια 
κ.λ.π.), κατά τις ημέρες και ώρες διεξαγωγής των αθλητι¬ 
κών συναντήσεων, ορίζονται τα ακόλουθα: 

Απαγορεύεται η κατοχή προς διάθεση και η διάθεση 
προς το καταναλωτικό κοινό, εμφιαλωμένων νερών και 
αναψυκτικών ποτών σε συσκευασίες υάλινες, μεταλλικές 
κ.λ.π., πλην πλαστικών συσκευασιών. 

Άρθρο 3 

Το άρθρο 67 β του Κεφαλαίου 3 της Αγορανομικής Διά¬ 
ταξης 14/89, όπως αντικαταστάθηκε με την όμοια 3/2005, 
αντικαθίσταται ως ακολούθως: 

«Άρθρο 67 β 

Καθορισμός ανωτάτων τιμών διάθεσης ορισμένων ει¬ 
δών που προσφέρονται από χώρους-σημεία, περί των 
οποίων γίνεται αναφορά στο άρθρο 1 α της παρούσας. 

1 .Καθορίζουμε ανώτατες τιμές διάθεσης των παρακά¬ 
τω ειδών, που διατίθενται ή παρέχονται από τα μπαρ, κυ¬ 
λικεία, αναψυκτήρια κ.λ.π., που εμπίπτουν στους χώρους- 
σημεία, που κατονομάζονται στο άρθρο 1 ατης παρούσας 
ως ακολούθως: 

α) Εμφιαλωμένα νερά (εγχώρια ή μη) σε συσκευασία 
των 500ΜΕ μέχρι 0,50 ευρώ μαζί με το Φ.Π.Α. 

β) Εμφιαλωμένα νερά (εγχώρια ή μη) σε συσκευασία 
των 750 ΜΕ μέχρι 0,70 ευρώ μαζί με τον Φ.Π.Α. 

γ) Τόστ με ζαμπόν και τυρί, μέχρι 1,50 ευρώ μαζί με το 
Φ.Π.Α. 

δ) Σάντουιτς με ζαμπόν και τυρί, μέχρι 1,50 ευρώ μαζί με 
το Φ.Π.Α. 

ε) Καφές σε ρόφημα μονός «Ελληνικός», μέχρι 1,50 ευ¬ 
ρώ μαζί με το Φ.Π.Α. 

στ) Καφές σε ρόφημα μονός φίλτρου «Γαλλικός», μέχρι 
1,50 ευρώ μαζί με το Φ.Π.Α. 

ζ) Καφές σε ρόφημα μονός «Εσπρέσσο» μέχρι 1,50 ευ¬ 
ρώ μαζί με το Φ.Π.Α. 

η) Καφές σε ρόφημα μονός στιγμιαίος (νεσκαφέ φραπέ 
κ.λ.π.), μέχρι 1,50 ευρώ μαζί με το Φ.Π.Α. 

Προκειμένου για τους ανωτέρω καφέδες, οι ανώτατες 
τιμές διάθεσης αυτών ισχύουν ακόμη και αν αυτοί προ- 
σφέρονται με προσθήκη γάλακτος. 

θ) Τσάι σε ρόφημα μέχρι 1,50 ευρώ μαζί με το Φ.Π.Α. 

Οι ανωτέρω ανώτατες τιμές αφορούν ορθίους πελάτες 
και όχι πελάτες καθήμενους, προς τους οποίους παρέχο¬ 
νται υπηρεσίες (παραγγελίες για σερβίρισμα από σερβι¬ 
τόρους). 

Ειδικότερα για επιβατικά πλοία (οχηματαγωγά ή μη), 
περί των οποίων γίνεται αναφορά στο άρθρο 1 α της πα¬ 
ρούσας, εφόσον αυτά νομοτύπως διαχωρίζονται σε θέ¬ 
σεις «Α, Β, Γ, Τουριστική», οι παραπάνω καθοριζόμενες 
ανώτατες τιμές ισχύουν μόνο για τις θέσεις Β, Γ και Του¬ 
ριστική. 

2. Προκειμένου για τα είδη της ως άνω παραγράφου 1, 
για τα οποία καθορίζονται ανώτατες τιμές διάθεσης, 
ισχύουν τα ακόλουθα: 

Καθ’ όλη τη διάρκεια λειτουργίας των επιχειρήσεων 
κ.λ.π. της ως άνω παραγράφου 1 και ειδικότερα καθ’ όλη 
τη διάρκεια του 24ώρου στα επιβατικά πλοία και Αερο¬ 
δρόμια, θεσπίζονται τα παρακάτω: 

α) Η κατοχή και διάθεση για τον καταναλωτή εμφιαλω¬ 
μένων νερών σε συσκευασία των 500Μ1_ και 750 ΜΕ είναι 
υποχρεωτική. 

β) Η παρασκευή, κατοχή και διάθεση για τον καταναλω¬ 
τή των Τόστ με ζαμπόν και τυρί και Σάντουιτς με ζαμπόν 
και τυρί είναι μεν υποχρεωτική αλλά συνδέεται ευθέως με 
την επιλογή των υπόχρεων για παρασκευή, κατοχή και 
διάθεση ενός εκ των ως άνω δύο ειδών ή και των δύο αυ¬ 
τών ειδών. 

γ) Η παρασκευή, κατοχή και διάθεση για τον καταναλω¬ 
τή των ροφημάτων καφέ «Ελληνικός, Γ αλλικός (φίλτρου) 
και Στιγμιαίος (νεσκαφέ φραπέ κ.λ.π.)» και του ροφήμα¬ 
τος τσάι είναι υποχρεωτική. 

δ) Η παρασκευή και διάθεση για τον καταναλωτή του 
ροφήματος καφέ «Εσπρέσσο» είναι υποχρεωτική, εφό¬ 
σον οι υπόχρεοι διαθέτουντο σχετικό, για την παρασκευή 
του εν λόγω καφέ, μηχάνημα. 

3. Σε όλους τους χώρους όπου διατίθενται τα είδη της 
ως άνω παραγράφου 1, τοποθετείται υποχρεωτικά τιμο¬ 
κατάλογος, ορατός από τους πελάτες, στον οποίο με κε¬ 
φαλαία και ευανάγνωστα γράμματα αναγράφονται στην 
ελληνική και αγγλική γλώσσα τα εξής: 

α) Η ένδειξη: 


«ΓΙΑ ΟΡΘΙΟΥΣ ΠΕΛΑΤΕΣ ΔΙΑΤΙΘΕΝΤΑΙ ΕΜΦΙΑΛΩΜΕ¬ 
ΝΑ ΝΕΡΑ, ΣΑΝΤΟΥΙΤΣ, ΤΟΣΤ, ΚΑΦΕΔΕΣ ΚΑΙ ΤΣΑΙ ΣΕ 
ΕΛΕΓΧΟΜΕΝΕΣ ΤΙΜΕΣ. 

ΡΟΡ ΘΕΙ5ΤΟΜΕΒ3 ΤΗΑΤ ΑΡΕ ΝΟΤ 3ΕΑΤΕΩ, ΒΟΤΤΕΕϋ 
\Λ/ΑΤΕΒ, 8ΑΝϋννΐΟΗΕ3, ΤΟΑ5Τ5, ΘΟΡΡΕΕΑΝΘΤΕΑΑΒΕ 
ΑΝ/ΑΙΕΑΒΕΕ ΑΤ ΡΕΟΙΙΕΑΤΕΩ ΡΡΙ0Ε3». 

β) Τα είδη της ως παραγράφου 1 με τις αντίστοιχες 
τιμές διάθεσης τους. 

Οι διατάξεις της παρούσας παραγράφου δεν έχουν 
εφαρμογή προκειμένου για χώρους Α' θέσης επιβατικών 
πλοίων εσωτερικών γραμμών, εφόσον αυτά νομοτύπως 
διαχωρίζονται, κατά τα ως άνω, σε θέσεις. 

4. Κάθε παράβαση των διατάξεων του παρόντος άρ¬ 
θρου συνιστά ποινικό αδίκημα, που τιμωρείται από τον 
ισχύοντα Αγορανομικό Κώδικα. 

5. Κάθε ενέργεια περί είσπραξης τιμών υψηλοτέρων 
από αυτές που καθορίζονται στην παράγραφο 1 του πα¬ 
ρόντος άρθρου, πέραν του ότι τιμωρείται ποινικά κατά 
τον ισχύοντα Αγορανομικό Κώδικα τιμωρείται και με χρη¬ 
ματικό πρόστιμο, σύμφωνα με τον. 1401/1983. 

6. Προκειμένου για τα είδη της ως άνω παραγράφου 1 
(πλην των εμφιαλωμένων νερών), για τα οποία καθορίζο¬ 
νται ανώτατες τιμές διάθεσης, κάθε ενέργεια του υπευ¬ 
θύνου να αρνηθεί την παρασκευή τους, συνιστά αδίκημα, 
που σύμφωνα με τους νόμους 1732/1987 και 3190/2003, 
τιμωρείται μόνο με χρηματικό πρόστιμο». 

Άρθρο 4 

Με την έναρξη ισχύος της παρούσας καταργούνται οι 
Αγορανομικές Διατάξεις 7/2003, 8/2003, 16/2003 και 
3/2005. 

Άρθρο 5 

1. Οι παραβάτες της παρούσας, που ισχύει σε όλη τη 
Χώρα από την επομένη της ανακοίνωσής της στον ημε¬ 
ρήσιο τύπο, διώκονται και τιμωρούνται, σύμφωνα με τον 
ισχύοντα Αγορανομικό Κώδικα και τις διατάξεις της πα¬ 
ραγράφου 5 του άρθρου 16 του ν. 3377/2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Αυγούστου 2005 

Ο ΥΦΥΠΟΥΡΓΟΣ 

ΙΩΑΝΝΗΣ ΠΑΠΑΘΑΝΑΣΙΟΥ 
-♦- 

Αριθμ. ΥΠΠΟ/ΔΙΟΙΚ/ΤΔΠΕΦ/69726 (3) 

Τροποποίηση απόφασης διορισμού μελών του ΔΣτου 
Ελληνικού Κέντρου Κινηματογράφου. 

Η ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α)του άρθρου 4 παρ. 7του ν. 2557/1997 «Θεσμοί, μέτρα 
και δράσεις πολιτιστικής ανάπτυξης» (ΦΕΚ271/Α/1997) 

β) του π.δ/τος 113/1998 (άρθρο 5 παρ. 13 εδαφ. γ' και 
άρθρο 6 ) «Καταστατικό του Ελληνικού Κέντρου Κινημα¬ 
τογράφου (ΦΕΚ 100/Α/1998) 

2. Την υπ’ αριθμ. ΥΠΠΟ/ΔΙΟΙΚ/Β/41198//19.7.2002 
υπουργική απόφαση με την οποία καθορίσθηκε η σύνθε¬ 
ση του Διοικητικού Συμβουλίου του Ελληνικού Κέντρου 
Κινηματογράφου (ΦΕΚ 988/Β/31.7.2002), όπως τροπο¬ 
ποιήθηκε μεταγενέστερα 

3. Το σχετικό με το ανωτέρω θέμα έγγραφο του Υφυ¬ 
πουργού Πολιτισμού 

4. Την υπ’ αριθμ. 133/24.3.2004 απόφαση του Πρωθυ¬ 
πουργού και του Υπουργού Πολιτισμού, με την οποία ανα¬ 
τέθηκε η άσκηση αρμοδιοτήτων στην Αναπληρωτή 
Υπουργό Πολιτισμού Φάνη Πάλλη - Πετραλιά και στους 
Υφυπουργούς Γεώργιο Ορφανό και Πέτρο Τατούλη (ΦΕΚ 
527/Β/24.3.2004), όπως διορθώθηκε στο αριθμ. 558/Β/ 
2.4.2004 ΦΕΚ, αποφασίζουμε: 

1. Τροποποιούμε την υπ’ αριθμ. ΥΠΠΟ/ΔΙΟΙΚ/Β/41198/ 
19.7.2002 υπουργική απόφαση, που αφορά στον καθορι¬ 
σμό της σύνθεσης του Διοικητικού Συμβουλίου του Ελλη¬ 
νικού Κέντρου Κινηματογράφου (ΦΕΚ988/Β/31.7.2002) - 
όπως τροποποιήθηκε μεταγενέστερα-, και ορίζουμε ότι 
στη σύνθεση του ανωτέρω Δ. Σ. μετέχουν και οι κατωτέ¬ 
ρω, ως αιρετά μέλη, για χρονικό διάστημα μέχρι 30 Ιουνί¬ 
ου 2006, ως εξής: 

Α) Ντίνος Κατσουρίδης, Σκηνοθέτης-Παραγωγός-Τε- 
χνικός Κινηματογράφου, ως τακτικό μέλος, -κατόπιν επι¬ 
λογής αυτού σε εφαρμογή των διατάξεων του άρθρου 5 
παρ. 13 εδαφ. γ'του π.δ/τος 113/1998-, σε αντικατάσταση 
του παραιτηθέντος Τάκη Γιαννόπουλου, με αναπληρωτή 
τον Στάθη Βαλούκο, Σεναριογράφο-Κριτικό Κινηματο¬ 
γράφου, -κατόπιν εκλογής του από τη Γ ενική Συνέλευση 
του Ελληνικού Κέντρου Κινηματογράφου-, σε αντικατά¬ 
σταση της Στέλλας Θεοδωράκη και 

Β) Γιάννης Κασπίρης, Παραγωγός, ως τακτικό μέλος, 
σε αντικατάσταση του παραιτηθέντος Αχιλλέα Κυριακίδη, 
με αναπληρωτή τον Σούλη Αθανασίου, Παραγωγό, - κα¬ 
τόπιν εκλογής τους από τη Γ ενική Συνέλευση του Ελληνι¬ 
κού Κέντρου Κινηματογράφου. 

2. Κατά τα λοιπά ισχύει η ανωτέρω τροποποιούμενη 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Αυγούστου 2005 

Η ΑΝΑΠΛΗΡΩΤΗΣ ΥΠΟΥΡΓΟΣ 

ΦΑΝΗ ΠΑΛΛΗ - ΠΕΤΡΑΛΙΑ 
-♦- 

Αριθμ. 2176 (4) 

Χορήγηση άδειας ίδρυσης & λειτουργίας Ερασιτεχνικής 
Σχολής Χορού Αμαλίας Στρινοπούλου, στην Ιωακείμ 
Ζωή στη Θεσσαλονίκη. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του π.δ. 30/1996 «Κώδικας Νομαρχια¬ 
κής Αυτοδιοίκησης» των ισχυουσών διατάξεων για τη Νο¬ 
μαρχιακή Αυτοδιοίκηση». 


2. Τον Οργανισμό Νομαρχιακής Αυτοδιοίκησης που δη- 
μοσιεύθηκε στις 11.5.1995 (ΦΕΚ 392 τ.Β'), όπως τροπο¬ 
ποιήθηκε με την υπ’ αριθμ. 75/23.4.2001 πράξη Νομαρ¬ 
χιακού Συμβουλίου (ΦΕΚ 544/11.5.2001 τ.Β'). 

3. Το π.δ. 347/6.10.1986 (ΦΕΚ 154 τ.Α') «Μεταβίβαση 
στις Νομαρχιακές Αυτοδιοικήσεις αρμοδιοτήτων του 
Υπουργείου Πολιτισμού». 

4. Το νόμο 1158/1981 «Περί οργανώσεως και διοική- 
σεως Σχολών Ανωτέρας Καλλιτεχνικής Εκπαίδευσης 
κ.λ.π.» (ΦΕΚ 127/Α/13.5.1981). 

5. Τοπ.δ. 457/1983 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). 

6. Την υπ’ αριθμ. 10/1794/25.1.2005 απόφαση του Νο¬ 
μάρχη Θεσ/νίκης, με την οποία ανατέθηκε στον αντινο- 
μάρχη Ψωμιάδη Διονύσιο, να υπογράφει πράξεις και έγ¬ 
γραφα με την διατύπωση «Εντολή Νομάρχη». 

7. Την αίτηση της Ιωακείμ Ζωής, κατοίκου Θεσ/νίκης επί 
της οδού Υδραγωγείου 6, διπλωματούχου της Ανωτέρας 
Επαγγελματικής Ιδιωτικής Σχολής Χορού Αμαλίας Στρι- 
νοπούλου, και τα συνοδεύοντα αυτής δικαιολογητικά. 

8. Το από 6.7.2005 πρακτικό αυτοψίας της επιτροπής 
που συγκροτήθηκε με την υπ’ αριθμ. 450/19.2.2004 από¬ 
φαση του Νομάρχη Θεσ/νίκης κατά τις διατάξεις του άρ¬ 
θρου 6, παρ. 4 του νόμου 1158/1981, όπως αυτές τροπο¬ 
ποιήθηκαν με την υπ’ αριθμ. ΔΙΟΙΚ/Β/2436/15.1.1985 
(ΦΕΚ 31/Β/21.1.1985) κοινή υπουργική απόφαση των 
Υπουργών Προεδρίας της Κυβέρνησης και Πολιτισμού 
και Επιστημών, και αφορά το επί της οδού Υδραγωγείου 6 
περιοχή Ευαγγελίστριας κατάστημα, αποφασίζουμε: 

Χορηγούμε στην Ιωακείμ Ζωή του Αποστόλου, διπλω¬ 
ματούχο της Ανωτέρας Επαγγελματικής Ιδιωτικής Σχο¬ 
λής Χορού της Αμαλίας Στρινοπούλου, κάτοικο Θεσ/νίκης 
και επίτης οδού Υδραγωγείου δπεριοχή Ευαγγελίστριας, 
άδεια ίδρυσης και λειτουργίας Ερασιτεχνικής Σχολής Χο¬ 
ρού. 

Έδρα της σχολής ορίζεται η οδός Υδραγωγείου 6. 2. Η 
σχολή θα αρχίσει τη λειτουργία της από το σχολικό έτος 
2005-2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 25 Αυγούστου 2005 

Με εντολή Νομάρχη 
Ο Αντινομάρχης 
ΔΙΟΝΥΣΙΟΣ ΨΩΜΙΑΔΗΣ 

-♦- 

Αριθμ. 64001 (5) 

Συμπλήρωση της Πρυτανική πράξη υπ’ αριθμ. 58116/ 
7.7.2005 (ΦΕΚ 171/15.7.2005 τ. ΝΠΔΔ). 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ 
ΘΕΣΣΑΛΟΝΙΚΗΣ 

Έχοντας υπόψη: 

1) Την υπ’ αριθμ. Β1/713/20.12.1988 (ΦΕΚ 936 τ. Β' 
30.12.1988) κοινή απόφαση των Υπουργών Προεδρίας 
της Κυβέρνησης και Εθνικής Παιδείας και Θρησκευμάτων 

2) Την Πρυτανική Πράξη υπ’ αριθμ. 58116/7.7.2005 
(ΦΕΚ 171/15.7.2005 τ. ΝΠΔΔ) 

3) Το έγγραφο του Ταμείου Διοικήσεως και Διαχειρί- 
σεως Αγροκτήματος υπ’ αριθμ. Φ.35/159/22.8.2005, απο¬ 
φασίζουμε: 

Συμπληρώνουμε την Πρυτανική πράξη υπ’ αριθμ. 
58116/7.7.2005 (ΦΕΚ 171/15.7.2005 τ. ΝΠΔΔ) ως εξής: 


«Καθήκοντα αντιπροέδρου του Διοικητικού Συμβουλίου 
θα ασκεί ο Καθηγητής Δημήτριος Ρουπακιάς». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 30 Αυγούστου 2005 
Ο Πρύτανης 

ΙΩΑΝΝΗΣ Γ. ΑΝΤΩΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ -Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ. Κωνσταντινουπόλεως 1 


(2410)597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυιτι, προσαυξανόμενη κατά 0,20 θυτο για κάθε επιπλέον οκτασέλιδοή μέρος αυτού. 

• Γιατα φωτοαντίγραφα ΦΕΚ σε 0,15 θυτο ανά σελίδα. 

Σε μορφή ΟΘ: 


Τεύχος 

Περίοδος 

εθπο 

Τεύχος 

Περίοδος 

ΕΘΠΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. &Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-τοτη και μέχρι 100 σελίδες σε 5 θυτο προσαυξανόμενη κατά 

1 θυτο ανά 50 σελίδες. 






• Η τιμή πώλησης σε μορφή οά-Γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυτο ανά έτος. 


ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: 

τηλεφωνικά : 210-4071010, ίαχ : 210 - 4071010 ίπίθπίθΐ 

Ιι 11 ρ://νννννν.θ 1 . 9 ΐ·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠβΙ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ' (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10 € 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 


> Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυΐΌ, ποσό το οποίο αφορά 
ταχυδρομικά έξοδα. 

» Γ ια την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή 
προσαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το 
τεύχος Α.Ε. & Ε.Π.Ε., κατά 30 θυτο. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























